În vara anului trecut, Vlad Pascu, un șofer drogat, a provocat un accident rutier în zona Stațiunii 2 Mai. În urma impactului, au murit doi tineri de 21 ani și 20 ani și au fost răniți alți trei tineri, de 18 ani și 20 de ani, iar Pascu a fugit de la locul faptei.
Ancheta a scos la iveală o serie de erori comise de diverși polițiști, care, dacă și-ar fi respectat meseria, poate tragedia nu s-ar mai fi întâmplat.
Potrivit Libertatea, cu o zi înainte de accident, pe 18 august 2023, Vlad Pascu se afla în oraşul Constanţa şi conducea un Mercedes decapotabil, model de epocă. Atunci a fost oprit în trafic chiar de către șeful Poliției Rutiere Constanța, comisar-șef Constantin Stoian.
Acesta trebuia să-l amendeze pentru că maşina nu avea pe parbriz semnul de "şofer începător" deși luase permisul cu trei luni în urmă și să-i rețină certificatul de înmatriculare al mașinii cu care a comis accidentul pentru că nu avea asigurare RCA.
Alți polițiști au gestionat defectuos un apel la 112, prin care un martor atrăgea atenția asupra condusului haotic al lui Vlad Pascu, iar un echipaj l-a oprit cu două ore înainte de comiterea faptei și l-a lăsat să plece deși au găsit droguri în mașină.
Dintre poliţiştii cercetaţi, doar doi au fost sancţionaţi, prin diminuarea salariului cu 20% timp de trei luni.
Citeşte întreaga ştire pe libertatea.ro.